ანარია (გალის მუნიციპალიტეტი)
ანარია (აფხ. Анариа) — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში. მდებარეობს მდინარე ოქუმის მარცხენა ნაპირზე, ზღვის დონიდან 20 მ სიმაღლეზე. შავი ზღვიდან დაშორებულია 13 კილომეტრით, ქალაქ გალიდან — 10 კილომეტრით, აჩიგვარადან — 1 კილომეტრით. საბჭოთა პერიოდში განვითარებული იყო მეჩაიეობა. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.